Diari Oficial de la Generalitat Valenciana


Sumari del DOGV 5661, del 17-12-2007 (2007/15322)

RESOLUCIÓ de 10 de desembre de 2007, de la Universitat Jaume I, per la qual es convoquen concursos d'accés al Cos de Funcionaris Docents.
-----------------------------------------------------------------------------------------------------------------------------------------

### Dades del document

Número de DOGV
:   5661

Data del DOGV
:   17-12-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/15073


Data del document
:   10-12-2007

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu
    * grup lingüístic
    * ensenyament d'idiomes
    * professió de la comunicació
    * personal docent
    * universitat
    * enginyer
    * publicitat
    * Dret fiscal
    * lingüística
    * psicologia

RESOLUCIÓ de 10 de desembre de 2007, de la Universitat Jaume I, per la qual es convoquen concursos d'accés al Cos de Funcionaris Docents. [2007/15770]  
D'acord amb l'article 63 de la Llei Orgànica 6/2001, de 21 de desembre, d'Universitats (d'ara endavant LOU), modificada per la Llei Orgànica 4/2007, de 12 d'abril i en les disposicions transitòria primera i segona del Reial Decret 1313/2007, de 5 d'octubre, pel que es regulen els concursos d'accés a cossos docents universitaris, que permeten que la convocatòria es desenvolupe d'acord al disposat en el Reial Decret 774/2002, de 26 de juliol, pel qual es regula el sistema d'habilitació nacional per a l'accés a Cossos de Funcionaris Docents universitaris i el règim dels concursos d'accés respectius (en endavant RDH), i en virtut dels acord de data 31 d'octubre de 2007 del Consell de Govern de la Universitat Jaume I de provisió de les places 3129 i 3130 de Catedràtic d'Universitat de les àrees de Psicologia Bàsica i d'Enginyeria Mecànica respectivament, de les places 3132, 3135, 3136 i 3138 de professor Titular d'Universitat de les àrees de Filologia Anglesa, de Comunicació Audiovisual i Publicitat, de Comunicació Audiovisual i Publicitat i de Dret Financer i Tributari, respectivament i de la plaça 3137 de professor Titular d'Escola Universitària de l'àrea de Màquines i Motors Tèrmics, fent ús de la competència prevista en l'article 103 dels Estatuts de la Universitat Jaume I, aprovats per Decret 252/2003, de 19 de desembre, del Consell de la Generalitat (en avant EUJI),  
Aquest Rectorat en ús de les competències previstes en l'article 73 dels EUJI, convoca a concurs d'accés les places que es relacionen en l'annex I d'aquesta resolució, d'acord amb les bases següents:   
Primera. El concurs es regirà pel que disposa la LOU, en el RDH, en els EUJI, en la Normativa específica de la Universitat Jaume I, aprovada pel Consell de Govern Provisional el 3 d'octubre de 2003 (en endavant NEUJI), i, amb caràcter supletori, pel que preveu la legislació general de funcionaris civils de l'Estat.  
Segona. Per tal de ser admès en aquest concurs es requereixen els següents requisits generals:   
a) Nacionalitat. Ser espanyol, tenir la nacionalitat d'altres estats membres de la Unió Europea o tenir la nacionalitat de qualsevol dels altres estats en els quals, en virtut dels tractats internacionals subscrits per la Unió Europea i ratificats per l'Estat espanyol, siga aplicable la lliure circulació de treballadors en els termes en què s'haja definit en el Tractat Constitutiu de la Unió Europea.  
També podran ser admesos el cònjuge, els descendents i els descendents del cònjuge, tant dels ciutadans espanyols com dels nacionals dels altres estats membres de la Unió Europea o dels estats als quals, en virtut de tractats internacionals subscrits per la Unió Europea i ratificats per l'Estat espanyol, siga aplicable la lliure circulació de treballadors en els termes en què s'haja definit en el Tractat Constitutiu de la Unió Europea, siga quina siga la seua nacionalitat, sempre que els cònjuges no estiguen separats de dret i, pel que fa als descendents, tinguen menys de vint-i-un anys o siguen majors d'aquesta edat però visquen a càrrec dels seus progenitors.   
Així mateix, podran participar en els concursos d'accés convocats, els habilitats de nacionalitat estrangera no comunitària, quan es complisquen els requisits previstos en l'apartat 4, de l'article 15 del RDH.  
En el moment de presentació de la sol·licitud de participació en el procés selectiu, haurà d'acreditar-se la nacionalitat, i també, si escau, el vincle de parentiu, i el d'estar vivint a càrrec dels progenitors, d'acord amb el que preveu l'article 8 del Reial Decret 543/2001, de 18 de maig, sobre accés a l'ocupació públic de l'administració General de l'Estat i els seus organismes públics de nacionals d'altres estats a què és d'aplicació el dret a la lliure circulació de treballadors.  
L'acreditació de la nacionalitat i la resta de requisits exigits en la convocatòria, es realitzarà per mitjà dels documents corresponents, certificats per les autoritats competents del país d'origen traduïts a l'espanyol, que serà la llengua oficial en què tindrà lloc el desenvolupament de les proves.  
b) Edat. Tindre setze anys complits i no excedir els setanta anys d'edat.  
c) No haver estat separat mitjançat expedient disciplinari del servei de cap de les administracions públiques (de l'Estat o de l'Autonòmica, de la Local o la Institucional), ni trobar-se inhabilitat per a l'exercici de les funcions públiques. Els aspirants amb nacionalitat no espanyola hauran d'acreditar igualment que no es troben sotmesos a cap sanció disciplinària o condemna penal que impossibilite l'accés a la funció pública en el seu estat d'origen.  
d) No patir cap malaltia ni estar afectat per cap limitació física o psíquica incompatible amb l'exercici de les funcions corresponents al cos del funcionariat docent universitari.  
Tercera. A més dels requisits generals, els candidats hauran de complir amb els requisits específics que s'assenyalen en l'article 15 del RDH.  
Els requisits enumerats en la base segona i en aquesta base s'hauran de complir en la data de finalització de presentació de sol·licituds i mantindre's fins al moment de la presa de possessió com a funcionari de carrera.  
Quarta. Les persones que desitgen prendre part en les proves selectives hauran de presentar el model oficial de la sol·licitud que s'adjunta en l'annex II, que es dirigirà al rector de la Universitat Jaume I, i que es presentarà en el Registre de la Universitat, sense perjudici del que disposa l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú. El termini començarà a partir del dia següent a la data de la publicació en el Diari Oficial de la Comunitat Valenciana o en el Butlletí Oficial de l'Estat i finalitzarà transcorreguts vint dies hàbils des de l'ultima publicació. Juntament amb la sol·licitud que s'adjunta en l'annex II caldrà entregar la documentació següent que acredita els requisits necessaris per tal de participar en aquest concurs:   
a) Fotocòpia del document nacional d'identitat vigent. En el cas de no ser espanyol, caldrà presentar una fotocòpia del document acreditatiu de la nacionalitat, targeta d'identitat o una fotocòpia del passaport.  
b) Certificats en què s'acredita el compliment dels requisits específics que assenyala la base tercera per a participar en el concurs d'accés.  
Els aspirants hauran de justificar, mitjançant el resguard original, l'abonament o transferència bancària de la quantitat de 25,77 euros, en concepte de drets d'examen, en el compte corrent número 9416621077 de Bancaixa, entitat 2077, sucursal 0580 de Castelló de la Plana. A la sol·licitud s'haurà d'adjuntar el justificant original acreditatiu de d'ingrés, pel concepte abans esmentat. La falta d'abonament dels drets d'examen en el termini de presentació d'instàncies no és esmenable, la qual cosa determinarà l'exclusió de l'aspirant.  
Cinquena. Una vegada finalitzat el termini de presentació de sol·licituds el rector de la Universitat Jaume I dictarà una resolució indicant la llista provisional d'admesos i exclosos. Aquesta resolució juntament amb l a llista provisional d'aspirants admesos i exclosos es notificarà als concursants que podran presentar reclamació davant el rector en el termini de deu dies comptadors a partir de l'endemà de la notificació de la resolució; o bé esmenar, en el mateix termini, el motiu de l'exclusió.  
Finalitzat el termini de reclamacions i resoltes aquestes, el rector dictarà una resolució aprovant la llista definitiva de candidats admesos i exclosos, que es notificarà en la forma anteriorment establida.  
Contra la resolució esmentada, les persones interessades podran interposar recurs en els termes previstos en l'article 107 de la Llei de règim jurídic de les administracions públiques i procediment administratiu comú (LRJAP-PAC).  
Sisena. La composició de la Comissió és la que figura a l'annex I d'aquesta convocatòria. Pel que fa a la constitució, les substitucions i el funcionament d'aquesta comissió, cal atenir-se al que preveuen els articles 5 i 6 de la NEUJI.  
Setena. Transcorregut el termini de presentació d'instàncies, s'haurà de constituir la Comissió i realitzar les proves dins dels quatre mesos següents.  
Per a això, el president titular de la comissió convocarà als membres titulars i, en el seu cas, als suplents, per procedir a l'acte de constitució de la comissió, fixant el lloc, la data i l'hora. En aquest acte, la Comissió ha d'elaborar, abans de l'acte de presentació dels candidats, els criteris establerts per a la valoració del concurs.  
Simultàniament, el president de la comissió dictarà resolució convocant a tots els candidats admesos per a realitzar l'acte de presentació, fixant el lloc, la data i l'hora de la seva celebració. Ambdues resolucions hauran de ser notificada als seus destinataris amb una antelació mínima de quinze dies hàbils respecte a la data de l'acte per al qual són convocats.  
Vuitena. En l'acte de presentació, que serà públic, els concursants lliuraran per triplicat al president de la Comissió la documentació següent:   
a) Currículum i un exemplar de les publicacions i documents acreditatius del que consigna el currículum.  
b) Projecte docent que la persona candidata proposa desenvolupar si obté la plaça a què concursa; el projecte s'ha d'ajustar a les especificacions establides en esta convocatòria.  
c) Excepte per als concursos a places de professorat titular d'Escola Universitària, projecte d'investigació que la persona candidata proposa desenvolupar si obté la plaça a què concursa; aquest projecte s'ha d'ajustar a les especificacions establides en aquesta convocatòria.  
Igualment, en l'acte de presentació es determinarà, mitjançant un sorteig, l'ordre d'actuació dels candidats i es fixaran el lloc, la data i l'hora del començament de les proves, que no podran realitzar-se abans de 24 hores des de l'esmentat acte circumstàncies que la Comissió farà públiques.  
Així mateix, es fixarà el termini durant el qual els candidats podran examinar la documentació presentada pels altres aspirants.  
Novena. El concurs d'accés consta d'una prova, que es farà en acte públic en el Centre on tinga seu el departament a què s'adscriga la plaça. Consistirà, en els termes que haja fixat la Comissió, en un debat sobre els mèrits del concursant al·legats en el seu historial professional, acadèmic, docent i investigador; sobre el projecte docent presentat i, si cal, també sobre el d'investigació. S'entendrà com a projecte docent i d'investigació l'exposició de les línies bàsiques de docència i investigació que el/la candidata/a pretén desenvolupar en el supòsit de ser-li adjudicada la plaça.   
Seguidament, la Comissió pot debatre amb cada concursant, durant un temps màxim de dues hores, sobre els mèrits al·legats, sobre el projecte docent presentat i, si és cal, també sobre el d'investigació.   
Finalitzada la prova, la Comissió deliberarà i cadascun dels seus membres emetrà un vot amb l'informe raonat sobre la valoració de cadascun dels candidats. L'informe s'ha d'ajustar a la priorització i barem dels criteris que prèviament haja establert la Comissió. Si hi ha unanimitat, aquests informes poden substituir-se per un informe únic i raonat de la Comissió.  
Desena. En el termini màxim de trenta dies hàbils a partir de la data de començament de la prova, les comissions han de proposar al rector, motivadament i amb caràcter vinculant, una relació dels candidats que hagen superat les proves per ordre de preferència per al seu nomenament. La motivació es publicarà en el lloc on s'haja celebrat la prova.  
Juntament amb la proposta, i en el termini de set dies hàbils següents a la finalització de les proves, el Secretari de la Comissió haurà d'entregar en la Secretaria General de la Universitat, tota la documentació assenyalada en l'article 10 de la NEUJI.  
La proposta es farà pública en el tauler d'anuncis del Servei de Recursos Humans.  
Onzena. Contra la proposta de la Comissió, els candidats podran presentar reclamació davant el rector de la Universitat, en el termini de deu dies a partir de la data de publicació en el tauler d'anuncis del Servei de Recursos Humans, excepte en el cas que no hi haja proposta de la provisió de places. Admesa a tràmit la reclamació, se suspendrà el nomenament fins a la seua resolució definitiva. No s'admetrà la reclamació en el cas que el reclamant haguera desistit tàcitament del concurs per no haver presentat a alguna de les proves.  
Les reclamacions contra la resolució de la Comissió d'accés seran resoltes per una Comissió de Reclamacions d'acord amb el que preveu l'article 18 del RDH i 106 dels EUJI.  
Dotzena. Les persones candidates proposades per a la provisió de places hauran de presentar al Registre General de la Universitat o per qualssevol dels altes procediments assenyalats en l'article 38.4 de la LRJAP-PAC, en el termini de vint dies a comptar a partir de la data de publicació en el tauler d'anuncis del Servei de Recursos Humans, la documentació acreditativa següent:  
a) Fotocòpia compulsada del document nacional d'identitat o, en el cas de no ser espanyol, del document oficial equivalent que acredite la nacionalitat en vigor.  
b) Certificat mèdic oficial que acredite la possessió de la capacitat física i psíquica necessària per al desenvolupament de les funcions pròpies del professorat universitari.  
c) Declaració jurada de no haver estat separat per resolució ferma d'expedient disciplinari, del servei de cap administració pública (de l'Estat, Autonòmica, Local o Institucional), ni estar inhabilitat per sentència ferma per a l'exercici de les funcions públiques.  
Si es tracta de nacionals dels restants estats membres de la Unió Europea o d'algun estat a què en virtut dels Tractats Internacionals celebrats per la Unió Europea i ratificats per Espanya, siga d'aplicació la lliure circulació de treballadors, aquests hauran d'acreditar mitjançant declaració jurada o promesa que no es troben sotmesos a sanció disciplinària o condemna penal que impedisca, en el seu estat, l'accés a la funció pública, de conformitat amb el que estableix l'article 7.2 del Reial Decret 543/2001, de 18 de maig.  
d) Documentació acreditativa de reunir els requisits que estableix l'article 5 del RDH.  
Aquelles persones que tinguen la condició de funcionaris públics de carrera en actiu estaran exempts de justificar la documentació i els requisits, però hauran de presentar certificat del ministeri o l'organisme de què depenguen per a acreditar aquesta condició i totes les circumstàncies que consten en el seu full de serveis.  
Tretzena. El nomenament com a funcionari docent de carrera serà efectuat pel rector, després que el candidat proposat haja presentat els requisits establits en la base anterior.  
En el cas que el concursant proposat no presente oportunament la documentació requerida, el rector de la Universitat procedirà al nomenament del següent concursant en l'ordre de valoració formulat, una vegada presentats els documents a què es refereix la base dotzena de la present convocatòria en el termini que s'habilite a l'efecte.  
El nomenament, que serà inscrit en el corresponent registre de personal, especificarà la denominació de la plaça: el cos i l'àrea de coneixement i el centre als quals s'adscriu i també el número corresponent en la Relació de Llocs de Treball. El nomenament serà publicat en el BOE i en el Diari Oficial de la Comunitat Valenciana, i comunicat a la Secretaria General del Consell de Coordinació Universitària.  
Catorzena. La presa de possessió s'haurà de fer en el termini de 20 dies des de l'endemà de la publicació del nomenament, moment en què el candidat/a proposat adquirirà la condició de funcionari/ària docent universitari del Cos que es tracte amb els drets i deures que li són propis.  
El candidat/ta nomenat no podrà participar en un nou concurs d'accés per a places d'igual categoria i àrea de coneixement de la mateixa Universitat o d'una Universitat diferent, fins que no hagen transcorregut dos anys des de la data de la seua presa de possessió.  
Norma final. Contra aquesta resolució es pot interposar recurs contenciós administratiu en el termini de dos mesos, a comptar des de l'endemà a la seua publicació d'acord amb l'article 8.3 de la Llei 29/1998, de 13 de juliol, reguladora de la jurisdicció contenciosa administrativa, segons la redacció donada en la Llei Orgànica 19/2003, de 23 de desembre,   
No obstant, alternativament, els interessats podran optar per interposar un recurs de reposició, en el termini d'un mes, a comptar des de l'endemà de la data de la publicació, davant el mateix òrgan que l'ha dictat. En aquest cas, no es podrà interposar el recurs contenciós administratiu en tant no recaiga resolució expressa o presumpta del recurs de reposició, d'acord amb allò que disposen els articles 116 i següents de la Llei 30/1992, de 26 de novembre, de règim jurídic de les Administracions Públiques i del procediment administratiu comú, modificada per la Llei 4/1999, de 13 de gener (BOE de 14 de gener).  
Castelló de la Plana, 10 de desembre de 2007.- El rector: Francisco Toledo Lobo.  
ANNEX I   
Cos: Catedràtics d'Universitat  
Classe de convocatòria: concurs d'accés  
1. Àrea de coneixement: Psicologia Bàsica  
Departament a què està adscrita: Psicologia Bàsica, Clínica i Psicobiologia.  
Activitats que ha de realitzar qui obtinga la plaça: Psicologia de l'Atenció.  
Nombre de places: Una  
Plaça número: 3129  
Comissió titular:  
Presidenta: Nuria Sebástian Gallés, Catedràtica d'Universitat de l'àrea de Psicologia Bàsica de la Universitat de Barcelona.  
Vocal I: Luis Fuentes Melero, Catedràtic d'Universitat de l'àrea de Psicologia Bàsica de la Universitat de Murcia.   
Vocal II: Francisco Palmero Cantero, Catedràtic d'Universitat de l'àrea de Psicologia Bàsica de la Universitat Jaume I de Castelló.  
Comissió Suplent:  
President: José Luis Miralles Adell, Catedràtic d'Universitat de l'àrea de Psicologia Bàsica de la Universitat de València  
Vocal I: Jordi Fernández Castro, Catedràtic d'Universitat de l'àrea de Psicologia Bàsica de la Universitat Autònoma de Barcelona  
Vocal II: Javier Moltó Brotons, Catedràtic d'Universitat de l'àrea de Psicologia Bàsica de la Universitat Jaume I de Castelló..  
2. Àrea de coneixement: Enginyeria Mecànica  
Departament a què està adscrita: Enginyeria Mecànica i Construcció.  
Activitats que ha de realitzar qui obtinga la plaça: Docent: Enginyeria Mecànica.   
Investigador: Biomecànica i Ergonomia, Disseny Mecànic   
Número de places: Una  
Plaça número: 3130  
Comissió titular:  
President: Javier Fuenmayor Fernández, Catedràtic d'Universitat de l'àrea de Enginyeria Mecànica de la Universitat Politècnica de València.  
Vocal I: Juan Ignacio Cuadrado Iglesias, Catedràtic d'Universitat de l'àrea de Enginyeria Mecànica de la Universitat Politècnica de València.   
Vocal II: Alfonso Hernández Frías, Catedràtic d'Universitat de l'àrea de Enginyeria Mecànica de la Universitat del País Basc.  
Comissió Suplent:  
President: Mariano Artes Gómez, Catedràtic d'Universitat de l'àrea de Enginyeria Mecànica de la Universitat Nacional d'Educació a Distancia.  
Vocal I: Fernando Viadero Rueda, Catedràtic d'Universitat de l'àrea de Enginyeria Mecànica de la Universitat de Cantabria.  
Vocal II: Vicente Mata Almela, Catedràtic d'Universitat de l'àrea de Enginyeria Mecànica de la Universitat Politècnica de València.  
Cos: Professores Titulars d'Universitat  
Classe de convocatòria: concurs de accés  
1. Àrea de coneixement: Filologia Anglesa  
Departament a què està adscrita: Estudis Anglesos.  
Activitats que ha de realitzar qui obtinga la plaça: Tècniques per a l'aula de Llengua Anglesa.  
Número de places: Una  
Plaça número: 3132  
Comissió titular:  
President: Francisco Fernández Fernández, Catedràtic d'Universitat de l'àrea de Filologia Anglesa de la Universitat de València.  
Vocal I: Eva Alcón Soler, professora Titular d'Universitat de l'àrea de Filologia Anglesa de la Universitat Jaume I de Castelló..   
Vocal II: Pilar Safont Jordá, professora Titular d'Universitat de l'àrea de Filologia Anglesa de la Universitat Jaume I de Castelló.  
Comissió Suplent:  
President: Enrique Alcaraz Varó, Catedràtic d'Universitat de l'àrea de Filologia Anglesa de la Universitat de Alicante  
Vocal I: Juan Carlos Palmer Silveira, professor Titular d'Universitat de l'àrea de Filologia Anglesa de la Universitat Jaume I de Castelló.  
Vocal II: Inmaculada Fortanet Gómez, professora Titular d'Universitat de l'àrea de Filologia Anglesa de la Universitat Jaume I de Castelló..  
2. Àrea de coneixement: Comunicació Audiovisual I Publicitat  
Departament a què està adscrita: Filosofia, Sociologia i Comunicació Audiovisual i Publicitat.  
Activitats que ha de realitzar qui obtinga la plaça:: Narrativa Audiovisual  
Número de places: Una  
Plaça número: 3135  
Comissió titular:  
President: José Manuel Palacio Arranz, Catedràtic d'Universitat de l'àrea de Comunicació Audiovisual i Publicitat de la Universitat Carlos III de Madrid.  
Vocal I: Juan Miguel Company Ramón, professor Titular d'Universitat de l'àrea de Comunicació Audiovisual i Publicitat de la Universitat de València.   
Vocal II: José Javier Marzal Felici, professor Titular d'Universitat de l'àrea de Comunicació Audiovisual i Publicitat de la Universitat Jaume I de Castelló.  
Comissió Suplent:  
President: Santos Zunzunegui Diez, Catedràtic d'Universitat de l'àrea de Comunicació Audiovisual i Publicitat de la Universitat del País Vasco.  
Vocal I: Eduardo José Camilo Rodríguez Merchán, Catedràtic d'Universitat de l'àrea de Comunicació Audiovisual i Publicitat de la Universitat Complutense de Madrid  
Vocal II: José María Bernardo Paniagua, professor Titular d'Universitat de l'àrea de Comunicació Audiovisual i Publicitat de la Universitat de València.  
3. Àrea de coneixement: Comunicació Audiovisual i Publicitat  
Departament a què està adscrita: Filosofia, Sociologia i Comunicació Audiovisual i Publicitat.  
Activitats que ha de realitzar qui obtinga la plaça:: Estructura del Sistema Audiovisual  
Número de places: Una  
Plaça número: 3136  
Comissió titular:  
President: José Manuel Palacio Arranz, Catedràtic d'Universitat de l'àrea de Comunicació Audiovisual i Publicitat de la Universitat Carlos III de Madrid.  
Vocal I: Juan Miguel Company Ramón, professor Titular d'Universitat de l'àrea de Comunicació Audiovisual i Publicitat de la Universitat de València.   
Vocal II: José Javier Marzal Felici, professor Titular d'Universitat de l'àrea de Comunicació Audiovisual i Publicitat de la Universitat Jaume I de Castelló.  
Comissió Suplent:  
President: Santos Zunzunegui Diez, Catedràtic d'Universitat de l'àrea de Comunicació Audiovisual i Publicitat de la Universitat del País Vasco.  
Vocal I: Eduardo José Camilo Rodríguez Merchán, Catedràtic d'Universitat de l'àrea de Comunicació Audiovisual i Publicitat de la Universitat Complutense de Madrid  
Vocal II: José María Bernardo Paniagua, professor Titular d'Universitat de l'àrea de Comunicació Audiovisual i Publicitat de la Universitat de València.  
4. Àrea de coneixement: Dret Financer i Tributari  
Departament a què està adscrita: Dret Públic.  
Activitats que ha de realitzar qui obtinga la plaça:: Dret Financer i Tributari  
Número de places: Una  
Plaça número: 3138  
Comissió titular:  
President: Germán Orón Moratal, Catedràtic d'Universitat de l'àrea de Dret Financer i Tributari de la Universitat Jaume I de Castelló..  
Vocal I: Ramón Vilarroig Moya, professor Titular d'Universitat de l'àrea de Dret Financer i Tributari de la Universitat Jaume I de Castelló..  
Vocal II: Santiago Ibáñez Marsilla, professor Titular d'Universitat de l'àrea de Dret Financer i Tributari de la Universitat de València.  
Comissió Suplent:  
President: Carmelo Lozano Serrano, Catedràtic d'Universitat de l'àrea de Dret Financer i Tributari de la Universitat de València.  
Vocal I: Purificación Peris García, professora Titular d'Universitat de l'àrea de Dret Financer i Tributari de la Universitat de València.  
Vocal II: Francisco Magraner Moreno, professor Titular d'Universitat de l'àrea de Dret Financer i Tributari de la Universitat de València.  
Cos: Professors Titulars d'Escola Universitària  
Classe de convocatòria: concurs d'accés  
1. Àrea de coneixement: Màquines I Motors Tèrmics  
Departament a què està adscrita: Enginyeria Mecànica i Construcció.  
Activitats que ha de realitzar qui obtinga la plaça:: Enginyeria Tèrmica.  
Número de places: Una  
Plaça número: 3137  
Comissió titular:  
President: Magin Lapuerta Amigó, Catedràtic d'Universitat de l'àrea de Màquines i Motors Tèrmics de la Universitat de Castilla-La Mancha.  
Vocal I: José Fernández Seara, Catedràtic d'Universitat de l'àrea de Màquines i Motors Tèrmics de la Universitat de Vigo.  
Vocal II: Amparo Ribes Greus, Catedrática d'Universitat de l'àrea de Màquines i Motors Tèrmics de la Universitat Politècnica de València.  
Comissió Suplent:  
President: Alberto Coronas Salcedo, Catedràtic d'Universitat de l'àrea de Màquines i Motors Tèrmics de la Universitat Rovira i Virgili.  
Vocal I: Victor Soto Francés, professor Titular d'Escola Universitària de l'àrea de Màquines i Motors Tèrmics de la Universitat Politècnica de València.  
Vocal II: Gloria Gallego Ferrer, professora Titular d'Escola Universitària de l'àrea de Màquines i Motors Tèrmics de la Universitat Politècnica de València.  
ANNEX II  
Model d'instància  
Dades personals / Datos personales  
Nom i cognoms / Nombre y apellidos: DNI:   
Adreça / Dirección:   
Localitat / Localidad: . . CP: Telèfon / Teléfono:   
Lloc de naixement / Lugar de nacimiento:   
Data de naixement / Fecha de nacimiento:   
Adreça electrònica / Dirección electrónica:   
Dades de la plaça convocada / Datos de la plaça convocada  
Plaça núm. / Plaça núm.: Categoria / Categoría:   
Àrea de coneixement / Àrea de coneixement:   
Departament / Departamento: .   
Centre / Centro: ..   
Dedicació / Dedicación: ..   
Data de la Convocatòria / Fecha de la convocatoria   
Si sou funcionari/ ària de carrera / En el caso de ser funcionario /a de carrera:  
Organisme / Organismo:   
Núm. de registre personal / Núm. de registro personal:   
Situació / Situación:   
 actiu / activo   
 Excedent / Excedente   
 Especial / Especial   
 Altres / Otros :   
 Resguard que justifique el pagament de 25,77 euros en concepte de drets de participació / Resguardo que justifique el pago de 25,77 euros en concepto de derechos de participación  
Documentació que s'hi adjunta / Documentación que se adjunta  
SOL·LICITE: Ser admès/esa al concurs convocat per la Universitat Jaume I per proveir la plaça núm.   
SOLICITO: Ser admitido/a al concurso convocado por la Universitat Jaume I para proveer la plaça nº   
DECLARE: Que són certes les dades que hi consten i que reunisc les condicions exigides en la convocatòria.  
DECLARO: Que son ciertas los datos que constan y que reúno las condiciones exigidas en la convocatoria.  
(Firma)  
Castelló de la Plana, d de 200   
Les vostres dades personals quedaran incloses en el fitxer automatitzat de la Universitat Jaume I, que es compromet a no fer-ne un ús distint d'aquell per al qual han estat demanades, d'acord amb la Llei orgànica 15/1999 de protecció de les dades. Podeu exercir, per escrit, els drets d'accés, rectificació, cancel·lació i, si escau, d'oposició, davant de la Secretaria General d'aquesta Universitat.  
Sus datos personales quedarán incluidos en el fichero automatizado de la Universitat Jaume I, que se compromete a no hacer un uso distinto de aquél para el que fueron solicitados, de acuerdo con la Ley orgánica 15/1999 de protección de los datos. Puede ejercer, por escrito, los derechos de acceso, rectificación, cancelación y, si procede, de oposición, ante la Secretaría General de esta Universidad.  
RECTORAT DE LA UNIVERSITAT JAUME I  
Justificació de l'ingrés dels drets de participació en el concurs de selecció / Justificación del ingreso de los derechos de participación en el concurso de selección  
Plaça núm. / Plaça núm.: . DNI: .  
Liquidació / Liquidación: La persona interessada ha fet el pagament en el c/c 9898174460 de Bancaixa (entitat 2077, oficina 0580) / La persona interesada ha realizado el pago en la c/c 1223036259 de Bancaja (entidad 2077, oficina 0580).  
Drets d'examen / Derechos de examen: 25,77 euros  
Despeses de transferència / Gastos de transferencia   
Total /Total   
Aquest imprès no és vàlid sense el segell de l'entitat bancària / Este impreso no es válido sin el sello de la entidad bancaria